ཨུམ་དུ
ཤུ་ཏྱ་དམྨནྣ་ག་རྫུ་ན་སཱ་ག་ར་སྱ་སུ་པདྡྷི་པྲ་སཱུན་ཤཻཀྵ་བྷཱུ་ཥི་ནཱ་ཡ་ཀྵ་ར་ལེན་བི་ཛ་ཧ་རཾ།
མང་མོས་ཀླུ་སྲབ་རྒྱ་མཚོའི་ལམ་འབྲས་སློབ་བཤད་ཁྲི་ད་ཡིག་སྐོར་བཞུགས་སོ།།

དྲིན་ཆེན་རྩ་བའི་བླ་མ་རྣམ་གསུམ་དང་།ཡི་དམ་དགེས་མཛད་རྡོ་རྗེ་གཉིས་སུ་མ་མཆིས་པ་ལ་ཕྱག་འཚལ་ཞིང་སྐྱབས་སུ་མཆིའོ།།བརྩེ་བ་ཆེན་པོས་རྗེས་སུ་གཟུང་དུ་གསོལ།
རིས་མེད་ཐུགས་རྗེས་སྐལ་བཟང་གདུལ་བྱའི་ཚོགས།།མགྲོན་དུ་གཉེར་ཡང་མཁྱེན་བརྩེའི་ཟ་མ་ཏོག།སྐྱེས་སུ་ཐོབ་པ་དཔལ་ལྡན་བླ་མའི་དྲིན།།བློ་གསལ་རྒྱ་མཚོ་སྙིང་གི་པདྨོར་བྱོན།།
མཁའ་འགྲོ་འབུམ་སྡེའི་གཙུག་རྒྱན་བདག་མེད་མ།།པཎ་གྲུབ་འབུམ་སྡེའི་གཙོ་བོ་བི་རཱུ་བ།།།མན་ངག་འབུམ་སྡེའི་སྙིང་པོ་གསུང་ངག་ལམ།།ཁྲིད་རིམ་ཟླ་བ་བདུད་རྩིའི་ཐིགས་ཕྲེང
སྤེལ།ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད་དུ་ཡང་དག་པར་རྫོགས་པའི

སངས་རྒྱས་རྗེ་བཙུན་རྡོ་རྗེ་བདག་མེད་ལྷ་མོ་བཅོ་ལྔས་སྤྲུལ་པའི་དཀྱིལ་འཁོར་དུ་རྗེས་སུ་གཟུང་བ་ལ་བརྟེན་ནས་ས་དྲུག་གི་རྟོགས་པ་མངོན་དུ་གྱུར་པ་གྲུབ་ཆེན་རྣལ་འབྱོར་གྱི་དབང
ཕྱུག་བི་རཱ་པ་ཆེན་པོས།བདག་མེད་ཡེ་ཤེས་མཁའ་འགྲོའི་ཞལ་བཅུད་དངོས་སུ་མྱངས་པའི་ཡང་གསང་བླ་ན་མེད་པའི་བདུད་རྩི་མཁའ་འགྲོའི་ཞལ་རླངས་མ་ཉམས་པ་འདི་ཉིད་གསན་ཏེ།ཐུག
ཉམས་སུ་བཞེས་སྙམ་པ་དང་།།གཞན་ཡང་ཐེག་པ་ཆེན་པོའི་བཀའ་བསྟན་བཅོས་རྣམས་ནས་བྱུང་བའི་ཆོས་གསན་པའི་ཀུན་ཏུ་སྤྱོད་པ་རྣམས་ཀྱང་གསལ་བཏབ་སྟེ་གསན་འཚལ།༡།དེ་ལ
འདིར་གང་གསན་པར་བྱ་བའི་ཆོས་ནི།དུས་གསུམ་གྱི་སངས་རྒྱས་ཐམས་ཅད་ཀྱི་བགྲོད་པ་གཅིག་པའི་ལམ།སངས་རྒྱས་ཀྱི་གསུང་རབ་ཟབ་མོ་མདོ་སྡེ་དང་རྒྱུད་སྡེ་ཐམས་ཅད་ཀྱི་བཅུད

ཕྱུང་བ།གྲུབ་ཆེན་རྣལ་འབྱོར་གྱི་དབང་ཕྱུག་དཔལ་ལྡན་པ་རཱུ་པ་ཆེན་པོའི་གདམས་ངག།མཁས་པ་རྣམས་བགྲོད་པར་བྱ་བའི་འཇུག་ངོགས།མདོ་རྒྱུད་མ་ལུས་པ་གསལ་བར་བྱེད་པའི་སྒྲོན་མེ།སྐལ་བ་དང་མི་ལྡན་པ་རྣམས་ཀྱིས་རྟོགས་པར་དཀའ
པ།མྱ་ངན་ལས་འདས་པའི་གྲོང་ཁྱེར་དུ་འཇུག་པ་རྣམས་ཀྱི་ཐེམ་སྐས།རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་རང་བཞིན།གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་གདམས་ངག།འབྲས་བུ་ལམ་དང་བཅས་པའི་གདམས།།
ངག་གཅིག་ཤེས་པས་མང་པོ་ཤེས་པའི་གདམས་ངག།སྨོན་ཡོན་ཏན་དུ་སློང་བའི་གདམས་ངག།བར་ཆད་དངོས་གྲུབ་ཏུ་ལེན་པའི་གདམས་ངག།ཏིང་ངེ་འཛིན་ངོ་ཤེས་པས་བསམ་གཏན་གྱི་གླེགས་སེལ་བའི་གདམས་ངག།བར་ཆད་དོ།།
ཤེས་པས་བདུད་ཀྱི་གེགས་སེལ་བའི་གདམས་ངག།གསེར་འགྱུར་གྱི་རྩི་ལྟ་བུའི་གདམས་ངག།རྩ་བ་རྡོ་རྗེའི་ཚིག་རྐང་།སྡེ་སྣོད་གསུམ་གྱི་དེ་ཁོ་ན་ཉིད།གཞུང་ཆུང་ཡིད་བཞིན་གྱི་ནོར་བུ་རིན་པོ་ཆེ་ལྟ་བུ་འདི་ནི་གང་བཤད་པ་དང་ཉམས་སུ་བླང་བའི་ཆོས
ཡིན་ལ།འདི་ཉིད་འཆད་པར་བྱེད་པ་ལ།བཤད་ཐབས་ཀྱི་མན་ངག་གང་ཡིན་པ།དེས་བཤད་པ་ལྟར་ཉམས་སུ་བླང་བ།ཉམས་སུ་བླངས་པའི་རྣལ་འབྱོར་པ་ལ་གསང་བ་བཅུའི་རྒྱས་བཏབ་ཅིང་སྐལ་ལྡན་གྱི་སློབ་མ་ལ་ཕན་པར་གདམས་པ་གསུམ་གྱི།།
དང་པོ་ལའང་བཤད་བྱ།འཆད་བྱེད།འཆད་པའི་ཚུལ་དང་གསུམ་ལས།དང་པོ་བཤད་བྱ་ནི།མཚན་གྱི་རྣམ་གྲངས་བཅུ་གཅིག་དང་ལྡན་པའི་གསུང་ངག་རིན་པོ་ཆེ་འདི་ཡིན་ལ།གཉིས་པ་འཆད་བྱེད་ནི།ཚད་མ་བཞི་དང་སྙན་འརྒྱུད་བཞིས་འཆད

བར་བྱེད་དེ།ལམ་འབྲས་དོན་པ་སྡུས་མ་ལས།ཚད་མ་སྙན་བརྒྱུད་བཞི་ཡིས་སྤྲོས་པ་གཅོད།།ཅེརས་ཤདྲམས་སོ།།གཡུམ་པ་འཆཆ་པའི་ཚུལ་ནི།སྙན་བརྒྱུད་བཞི་ལྡན་གྱི་བླ་མ་ལ།།ཚད་མ་བཞི་ལྡན་གྱི་ལམ་འབྲས་ཞུ།།ག་དམས་ངག
དབང་གི་འཁོར་ལོ་དེ།།ལམ་གྱི་ཐུན་བཞིར་ཉམས་སུ་ལེན།།ཞེས་པ་ལྟར།ཚད་མ་བཞིའི་ཚུལ་གྱིས་འཆད་པ་ཡིན་ནོ།༈གཉིས་པ་དེས་བཤད་པ་ལྟར་ཉམས་སུ་བླང་བ་ལ།ཐོག་མར་རང་ཉིད་ལ་གདམས་ངག་སྟོན་པར་བྱེད་པའི་བླ་མ་ཚད་མར
བསྒྲུབ་པར་བྱ་བའི་ཕྱིར་དུ།བླ་མ་བརྒྱུད་པ་དང་བཅས་པའི་ལོ་རྒྱུ་བ་རྣམ་ཐར་ལ་སོགས་པ་ལེགས་པར་མཉན་།བླ་མ་བཏུད་པ་དང་བཅས་པ་ལཾ་མོས་ལུས་ཆུད་ཚུད་དུ་བསྒོམ་ཞིང་།གསོལ་བ་དྲག་ཏུ་གདབ་པ་དང་།རང་རྒྱུད་ལ་ཉམས་མྱོང་ཚད་མར་བསྐྱེད་པར་བྱ
པའི་ཕྱིར་དུ་ཁྲིད་ཀྱི་རྣལ་འབྱོར་ཉམས་སུ་བླང་བ་དང་།ཉམས་མྱོང་ཚད་མ་དེའང་བསྟན་བཅོས་ཚད་མ་རྡོ་རྗེའི་ཚིག་གང་དང་སྦྱར་བ་དང་།བསྟན་བཅོས་དེའང་བདེ་བར་གཤེགས་པའི་བཀའ་ཡང་དག་པའི་ཚད་མ་དང་སྦྱར་ཏེ་ཡིད་ཆེས་པར་བྱ་བ་རྣམས་ལས།
དང་པོ་བླ་མ་ཚད་མར་བསྒྲུབ་པ་ལ།བླ་མ་བརྒྱུད་པའི་གསོལ་འདེབས་སྙིང་ཟག་པ་ནས་བྱ་ཞིང་།རྣམ་ཐར་གྱི་ལུང་དང་།ལོ་རྒྱས་ཁོག་ཕུབ་ཀྱི་སྒོ་ནས་ཡིད་ཆེས་པར་བྱ།གཉིས་པ་ཉམས་མྱོང་བསྐྱེད་པ་ཁྲིད་ཀྱི་རྣལ་འབྱོར་ལ།ཉམས་མྱོང་མ་སྐྱེས་པ་བསྐྱེད།
པར་བྱ་བ་ཁྲིད་ཀྱི་གཞུང་ཤིང་དངོས།སྐྱེས་པ་པོག་འབྱིན་པ་རྟོགས་པ་བསྐྱེད་པའི་ཆོས་ལྔ།ལམ་གྱི་བར་ཆད་སེལ་བ་ལ་གེགས་སེལ་གྱི་ཡི་གེ་ཆེན་པོ་བཞིའོ།།དང་པོ་ཉམས་མྱོང་མ་སྐྱེས་པ་བསྐྱེད་པར་བྱ་བ་ཁྲིད་ཀྱི་གཞུང་ཤིང་དངོས་ནི།ཁྲིད་ཀྱི་གཞུང

ཤིང་ཆེན་པོ་བཞི་སྟེ།གཞུང་ཇི་ལྟ་བ་བཞིན་དཀྲི་བའི་ཁྲིད་ཡིག།མན་ངག་གི་གནད་དྲུག་གིས་དཀྲིབ།གནད་བཅུ་གཅིག་གིས་དཀྲི་བ།དབང་པོ་རབ་འབྲིང་གསུམ་གྱིས་དཀྲི་བའི་གཞུང་ཤིང་ངོ་།།དང་པོ་ལ་ཁྲིད་ཀྱི་སྔོན་འགྲོ་སྡང་བ་གསུམ
གྱི་ཁྲིད།དངོས་གཞི་རྒྱུད་གསུམ་གྱི་ཁྲིད་གཉིས་ཏེ།དེ་ལྟར་ཡང་ལམ་འབྲས་དོན་བསླུས་མར།ལྡང་བ་གསུམ་གྱིས་ལམ་གྱི་གཞི་བཅས་ཏེ།ཉམས་བླང་མ་ལུས་རྒྱུད་གསུམ་ནག་གིས་ཤེས།།ཞེས་དང་།།ཁྲིད་ཡིག་ཇོ་ལྕགས་མ་ལས།།
སློབ་མ་དད་པ་དང་ལྡན་པ་བླ་མས་ཇི་སྐད་སྨྲས་པ་ཉན་པ་གཅིག་ལ།ལམ་འབྲས་བུ་དང་བཅས་པའི་གཞུང་ཤིང་རྒྱས་པའི་ཁྲིད་གཞུང་དེ་ལྟ་བ་བཞིན་གྱིས་དཀྲི་བར་འདོད་ན།ཐོག་མར་སྣང་བ་གསུམ་གྱིས་དཀྲི།དེ་ནས་གཞུང་ཐམས་ཅད་རྒྱུད་གསུམ་
དུ་འཇུ་བ་ཡིན་པས་རྒུད་གསུམ་གྱིས་དཀྲི།ཞེས་བཤད་པས་སོ།།དང་པོ་སྡང་གསུམ་ལ།ཐོག་མར་སྐྱི་དདོན་གྱི་སྒོ་ནས་མདོར་བསྟག་པ།བར་དུ་སོ་སོའི་དམིགས་རྣམ་རྒྱས་པར་བཤད་པ།ཐ་མར་དོན་བསྡུས་ཏེ་ཉམས་སུ་བླང་བ་གསུམ་གསུམ་སྐྱེ
སྒོ་ནས་འཆད་པ་བདག་གི་བླ་མའི་ཕྱག་སྲོལ་རྒྱས་པལ་ཡོད་ཀྱང་།སྙིང་པོ་བསྡུས་ན་འདི་ལྟར་གསུང་སྟེ།ཐོག་མར་དགེ་བ་སྐྱབས་འགྲོ་སེམས་བསྐྱེད།བར་དུ་དགེ་བ་རང་རང་གི་དམིགས་པ་ལ་སེམས་འཛིན་པ།ཐ་མར་དགེ་བ་བསྔོ་བ་དང་སྨོན་ལམ་གྱི་རྒྱས
ཏབ་པ་གསུམ་གསུམ་གྱི་སྒོ་ནས་ཉམས་སུ་བླང་བ་ནི་ཐམས་ཅད་ལ་གཅེས་པ་ཡིན་ལ།འདིར་ཐོག་མ་གཁྲིད་ཀྱི་སྔོན་འགྲོ་ལ།ཕྱི་རོལ་པ་ལས་ཁྱད་པར་དུ་བྱ་བ་སྐབས་འགྲོའི་ཁྲིད།ནང་པ་སངས་རྒྱས་པའི་ནང་ཚན་ཉན་རང་གཉིས་ལས་ཁྱད་པར་དུ

བྱ་བ་སེམས་བསྐྱེད་པའི་ཁྲད་གཉིས་སོ།།དང་བ་སྐྱབས་འགྲོ་ལ།སྐྱབས་སུ་འགྲོ་བའི་རྒྱུ་ནི།འཇིགས་དང་སྙིང་རྗེ་གསུམ་ལས།།དང་པོ་འཇིགས་པ་ནི།རང་གཞན་འཁོར་བའི་སྡུག་བསྔལ་གྱིས་འཇིགས་པའི་སྒོ་ན
སྐྱབས་སུ་འགྲོ་སྟེ།སྔོན་ཆད་ཁྱོད་ཀྱི་བཀའ་ལས་འདས།།ད་ནི་འཇིགས་པ་ཆེར་མཐོང་ནས།།ཁྱོད་ལ་སྐྱབས་སུ་མཆི་ལགས་ཀྱིས།།འཇིགས་པ་མྱུར་དུ་བསལ་དུ་གསོལ།།ཞེས་པ་ལྷུར།ཐ་མ་དམ་པས་བརྡའ་སྤྲད་པ་ལས་འཁོར་བའི་འཇིགས
སྐྲག་ལ་ངེས་པ་དྲངས།འཇིགས་པ་དེ་ལས་སྐྱོབ་པའི་ཐབས་བླ་མ་མཆོག་གསུམ་ལ་སྐྱབས་འཚོལ་བ་ལས་ཐབས་གཞན་མེད་པར་ཟག་བཅད་པའོ།།གཉིས་པ་དད་པས་སྐྱབས་སུ་འགྲོ་བའི་དད་པ་ལ་གསུམ།དང་བའི་དད་པ།མངོན་པར་འདོད
པཇི་དད་པ།ཡིད་ཆེས་པའི་དད་པ་གསུམ་ལས།དང་པོ་དང་བའི་དད་པ་ནི།སྐྱབས་ཡུལ་གྱི་ཡོན་ཏན་མཐོང་ནས་སེམས་དང་སིང་ངེ་བ་དང་།གཉིས་པ་མངོན་པར་འདོད་པའི་དད་པ་ནི།དེའི་ཡོན་ཏན་མཐོང་ནས་སྐྱབས་ཡུལ་གྱི་ས
འཕང་པོ་བ་འདོད་ཀྱི་བློ་སྐྱེ་བ་དང་།གསུམ་པ་ཡིད་ཆེས་པའི་དད་པ་ནི།།སྐྱབས་ཡུལ་ལ་བློ་མི་འགྲོ་བའི་སེམས་ཅིང་ངེ་བ་ལྟ་བུ་མ་ཡིན་པར་ཡིད་ཆེས་པའི་ངེས་པ་གཏིང་ནས་རྙེད་པ་སྟེ།དེ་གསུམ་གྱི་སྒོ་ནས་སྐྱབས་སུ་འགྲོ་བ་དང་།གསུང
པ་སྙིང་རྗེ་ནི།སྐྱབས་སུ་འགྲོ་མཁན་གྱི་མ་གྱུར་སེམས་ཅན་རྣམས་ལ་སྙིང་རྗེ་བཟོད་བྲག་མེད་པ་སྐྱེས་ཏེ།འདི་རྣམས་སྡུག་བསྔལ་ལས་སྒྲོལ་བའི་ནུས་པ་རང་ཉིད་གཅིག་པུ་ལ་མེད་ཀྱི།སྐྱབས་མཆོག་གསུམ་ལ་རྒྱབ་པརྟེན་བཅོལ་ན་ཡོད་པར་མཐོང

ནས་སྐྱབས་སུ་འགྲོ་བའི་ངེས་པ་འདྲེན་པར་བྱེད་དོ།།སྐྱབས་སུ་འགྲོ་མཁན་ནི།རང་ཉིད་གཅིག་པུ་ཙམ་མ་ཡིན་པར་དགྲ་གཉེན་པར་མའི་འགྲོ་བ་ཐམས་ཅད་སྟོན་མོ་བཟང་པོ་ལ་ཁྲོམ་ཚོགས་པ་བཞིན་དུ་ས་གཞི་གང་བར་བསམ།དུས་ཀྱང་ལོ་ཟླ་ཙམ
མ་ཡིན་པར་བྱང་ཆུབ་སྙིང་པོ་ལ་མཆིས་ཀྱི་བར་དང་།ཆེད་དུ་བྱ་བའང་རང་ཉིད་གཅིག་པུ་མ་ཡིན་པར་ཕ་མ་སེམས་ཅན་ཐམས་ཅད་ཡིད་ཡུལ་དུ་བཅང་།སྐྱབས་སུ་འགྲོ་བའི་ཚུལ་ཡང་།བླ་མ་ལ་ལམ་གྱི་འདྲེན་པ།སངས་རྒྱས་ལ་ལམ་གྱི་སྟོན་པ།ཆོས
ལ་སྐྱབས་དངོས་སམ་ལམ།དགེ་འདུན་ལ་ལམ་གྱི་ཟླ་གྲོགས་ཞུས་ཏེ།གློ་སྙིང་བྲང་གསུམ་བླ་མ་མཆོག་གསུམ་ལ་གཏད་དེ།རང་གི་བདེ་སྐྱིད་ཐམས་ཅད་བླ་མ་དཀོན་མཆོག་གསུམ་ལ་རེ་ལྟོས་འཆའ་སྙམ་པ་སྙིང་ཐག་པ་ནས་བསམ།
བདེ་བའི་སྟན་ལ་ལུས་དྲང་པོར་བསྲངས་ཏེ།རང་ཉིད་གནས་པའི་ས་ཕྱོགས་རིན་པོ་ཆེ་བཻ་ཌཱུརྱའི་ས་གཞི་ལ་གསེར་གྱིས་མིག་མང་རིས་སུ་བྲིས་པ།མནན་ན་ནེམ་ཞིང་བཏེག་ན་འཕར་བསྙམ་བྱེད་པ།དེའི་དབུས་སུ་དཔག་བསམ་གྱི་ཤིང་གི་སྡོང་པོ་ཆེན་པོ
ཡལ་ག་དང་།ལོ་མ་དང་།འབྲས་བུ་ཕུན་སུམ་ཚོགས་པ།མཐོང་བ་དང་བསམ་པ་ཙམ་གྱིས་ཡིད་འཕྲོག་པ།དེའི་སྟེང་དུ་པདྨའི་སྡོང་པོ་འདབ་མ་བཞི་པ་ཟེའུ་འབྲུའི་སྟེང་དུ་རྩ་བའི་བླ་མ་རྡོ་རྗེ་འཆང་ཆེན་པོ་སྐུ་མདོག་སྔོ་དྭངས།ཞལ་གཅིག་ཕྱག
གཉིས་ཀྱི་གཡས་པས་གསེར་གྱི་རྡོ་རྗེ་དང་།གཡོན་གསེར་གྱི་རྡོ་རྗེ་ཕྱེད་པས་ཡུ་བ་བྱས་པའི་དངུལ་དཀར་གྱི་དྲིལ་བུ་བསྣོལ་ནས་འཛིན་པ།ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ།མཚན་དཔེས་སྤྲས་ཤིང་དར་དང་རིན་པོ་ཆེའི་རྒྱན་གྱི་ས་མཛེས་པ།

༄མདུན་གྱི་འདབ་མ་ལ་དགེས་རྡོར་ལྷ་དགུ་ལ་རྒྱུད་སྡེ་བཞིའི་ལྷ་ཚོགས་ཀྱིས་བསྐོར་བ།གཡས་འདབ་ལ་རྒྱལ་བ་ཤཱཀྱ་ཐུབ་པ་ལ་བསྐལ་བཟང་སངས་རྒྱས་ཀྱིས་བསྐོར་བ།རྒྱབ་ཏུ་ལུང་རྟོགས་ཀྱི་ཆོས་ཀྱི་ངོ་བོ་རྣམ་པ་དམ་ཆོས་པོ་ཏི་བྲག་རི
བརྩེགས་པ་ལྟ་བུ།གཡོན་དུ་ཐེག་པ་ཆེ་ཆུང་གི་དགེ་འདུན།བླ་མའི་དབུ་ཐད་ཀྱི་ནམ་མཁའ་ལ་བརྒྱུད་པའི་བླ་མ་གསུང་ངག་སློབ་བཤད་བརྒྱུད་པ་གསུམ་ལྡན་གྱིས་གཡས་སུ་བསྐོར་བ།མཐའ་སྐོར་དུ་མཁའ་འགྲོ་ཆོས་སྐྱོང་སོགས།མདོར་ན་དཔག
བསམ་གྱི་ལོ་འདབ་འབྲས་བུའི་ཚོགས་དང་།ནམ་མཁའི་ཁམས་ཐམས་ཅད་གང་བར་གསལ་བཏབ་སྟེ།ངག་ཏུ།བདག་དང་འགྲོ་བ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི
བར་དུ།རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ།།རྫོགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས་སུ་མཆིའོ།།དམ་པའི་ཆོས་རྣམས་ལ་སྐྱབས་སུ་མཆིའོ།།འཕགས་པའི་དགེ
འདུན་རྣམས་ལ་སྐྱབས་སུ་མཆིའོ།།ཞེས་པ་བརྒྱ་ཚར་སྟོང་ཚར་ལ་སོགས་པ།རང་ཉིད་ཀྱི་ཐོག་དྲངས་ཏེ་སེམས་ཅན་ཐམས་ཅད་ཀྱིས་ཀྱང་སྐྱབས་འགྲོའི་སྒྲ་འུར་དིར་རེ་ཟློས་པར་བསམ།ལུས་ངག་ཡིད་གསུམ་གྱི་འཇུག་པ་གཅིག་ཏུ་བསྒྲིལ་ནས
འཇུག་སེལ་གྱི་ལམ་དུ་འགྲོ་ངེས་པར་བྱའི།སེམས་རྒྱ་ཡེངས་ཀྱིས་དོན་མི་སྟོན་ཏེ།བཟླས་བརྗོད་དང་ནི་དཀའ་ཐུབ་དག།ཡུན་རིང་དུས་སུ་སྤྱད་བྱས་ཀྱང་།།སེམྦ་གཞན་གཡེང་བས་བྱས་པ་ནི།།དེ་ཉིད་རིག་པས་དོན་མེད་གསུངས།།ཞེས་སོ།།དེ་ནས

སྐབས་འགྲོ་བྱ།དེ་ལྟར་འབད་ནས་ཐུན་བསྡུ་བའི་ཚེ།བླ་མ་དང་དཀོན་མཆོག་རིན་པོ་ཆེ་རྣམ་པ་གསུམ་ལ་བདག་སྐྱབས་སུ་མཆིའོ།།ཁྱེད་རྣམས་ཀྱིས་བདག་གི་རྒྱུད་དེ་བྱིན་གྱིས་བརླབ་ཏུ་གསོལ།བདག་གི་བློ་ཆོས་སུ་འགྲོ་བར་བྱིན་གྱིས་བརླབ་ཏུ་གསོལ།
ཆོས་ལམ་དུ་འགྲོ་བར་བྱིན་གྱིས་བརླབ་ཏུ་གསོལ།ལམ་འཁྲུལ་པ་སེལ་བར་བྱིན་གྱིས་བརླབ་ཏུ་གསོལ།འཁྲུལ་སྣང་ཡེ་ཤེས་སུ་འཆར་བར་བྱིན་གྱིས་བརླབ་ཏུ་གསོལ།འཕྲོག་མེད་དད་པ་སྐྱེ་བར་བྱིན་གྱིས་བརླབ་ཏུ་གསོལ།བྱམས་དང་སྙིང་རྗེ
འབྱོངས་པར་བྱིན་གྱིས་བརླབ་ཏུ་གསོལ།ཆོས་མིན་གྱི་སྣང་བ་སྐད་ཅིག་ཀྱང་མི་སྐྱེ་བར་བྱིན་གྱིས་བརླབ་ཏུ་གསོལ།ཞེས་སོགས་དང་།མཆོག་གསུམ་ལྷ་དང་བླ་མ་དབྱེར་མེད་ལ།།སོམ་ཉི་སྤངས་ཏེ་སྙིང་ནས་སྐྱབས་སུ་སོང་།།བྱིན་རླབས་བདུད
རྩིསྨན་གྱི་ཁུ་བ་ཡིས།།སྙིང་ལ་རབ་དགའ་བསྐྱེད་པར་བྱིན་གྱིས་རློབས།།ཞེས་བརྗོད་དེ།བླ་མ་དམ་པའི་ཐུགས་ཀ་ནས་འོད་ཟེར་ཁ་དོག་སཱ་ལྔ་འཕྲོས།སྐྱབས་སུ་འགྲོ་མཁན་རྣམས་ཀྱི་སྡིག་སྒྲིབ་སྦྱངས།སྐྱབས་ཡུལ་རྣམས་འོད་དུ་ཞུ།རིམ
པས་རྩ་བའི་བླ་མ་ལ་བསྡུ།དེ་འོད་དུ་ཞུ།རང་ལ་བསྡུས་ཏེ་རང་སེམས་བདེ་འབོལ་ལེ་བ་ལ་མཉམ་པར་བཞག།དེ་ལས་ལངས་ཏེ་དགེ་བ་བསྔོ།སྨོན་ལམ་གདབ།ཐུན་མཚམྦ་ཐམ་ཅད་དུ་སྐྱབས་འགྲོའི་དྲན་འདུན་མ་ཉམས་པར་བྱའོ།།འདིར་སྣང
གསུམ་ཕར་ཕྱིན་གྱི་ལམ་ཡིན་པས།སྐྱབས་ཡུལ་བླ་མ་རྡོ་རྗེ་འཆང་སོགས་མི་རིགས་སོ།།སྙམ་དུ་བློ་ཆུང་དག་མ་སེམས་ཤིག།སྤྱིར་བཏང་བ་ལ་དམིགས་ཀྱིས་བསལ་བའི་གནད་ཤེས་དགོས་པའི་ཕྱིར་དང་།དེ་ལྟ་མིན་ན།མཎྜལ་ཚོམ་བུ་ལྔ་པའི་

ནཆོལཙོ་བོ་ཐ་མ་རྡོ་རྗེ་འཆང་དུ་བསྐྱེད་པའང་ཇི་ལྟར་རིགས་སོམསེ་ཤིག།དེས་ན་ཁོ་བོའི་ཐ་མའི་ཕྱག་ལེན་འདི་བྱིན་རླབས་ཀྱི་བརྒྱུད་པ་ཡིན་པས་སྙིང་ལ་གཅེས་མ།གཉིས་པ་སེམས་བསྐྱེད་ནི།ཕ་མ་སེམས་ཅན་ཐམས་ཅད།
བྱམས་སྙིང་རྗེས་ཡིད་དྲངས་ནས།སེམས་ཅན་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད་དུ་གསུང་དག་རིན་པོ་ཆེ་ལམ་འབྲས་བུ་དང་བཅས་པའི་ཁྲིད་ཀྱི་རིམ་པ་ཉམས་སུ་བླང་བར་བགྱིའོ།།ཞེས་པ་བརྒྱ
སྟོང་པ་ཅི་མེང་བྱའོ།གཉིས་པ་དངོས་གཞི་ལ།རྡོ་རྗེའི་ཚིག་རྐང་ལས།སེམས་ཅན་ལ་ཉོན་མོངས་པ་ལ་མ་དག་པའི་སྣང་།རྣལ་འབྱོར་པ་ལ་ཏིང་ངེ་འཛིན་ལ་རྣམ་པ་མི་སྣང་བ།བདེ་བར་གཤེགས་པ་ལ་གུ་གསུང་ཐུགས་ཀྱི
་་ཟན་གྱི་འཁོར་ལོ་བ་དག་བུའི་སྣང་བའོ།།ཞེས་པ་འན་རྗེའི་ཚིག་གང